wickkiey/tamil-wikipedia-chunked huggingface dataset:
# பிங்குவிய்குலா கைப்சிகோலா

## அமைப்பு

இந்த தாவரத்தின் மாமிசமுண்ணும் இலைகள் பிரகாசமான பச்சை முதல் சிவப்பு வரை மற்றும் 6.5 செ.மீ நீளம் வரை வளரக்கூடியது. மேலும் இதன் மலர்கள் 2 செ.மீ உள்ள ஊதா நிறத்திலும் இதன் மஞ்சரிகள் 9 செ.மீ வரையும் தனிதனியாக காணப்படும். கோடை மழையின் தொடக்ககாலமான ஜூன் அல்லது ஜூலை மாதங்களில் இவை பூக்கின்றன.
# பிங்குவிய்குலா கைப்சிகோலா

## வரலாறு

பிங்குகுலா ஜிப்சிகோலா முதன்முதலில் 1911 இல் கலிபோர்னியாவைச் சேர்ந்த தாவரவியலாளரான டவுன்ஷெண்ட் ஸ்டித் பிராண்டீ (1843-1925) என்பவரால் பதிவுசெய்யப்பட்டுள்ளது.
# சூழ்நிலைக் கோட்பாடு

சூழ்நிலைக் கோட்பாடு என்பது நாட்டுப்புறவியல் கோட்பாடு<nowiki/>களுள் ஒன்றாகும்.சமூக அறிவியல் துறைகளைச் சார்ந்தவர்களே இக்கோட்பாட்டில் ஆர்வமுடையவர்கள்.நாட்டுப்புற வழக்காற்றைச் சூழல்,வெளிப்படுத்தும் முறை,செயல்படும் முறை ஆகியவற்றுடன்இணைத்துக்காண முற்படுகின்றனர்.வெளிப்பாட்டு முறையை மொழியியலாளர்களிடமிருந்தும் செயல்பாட்டு முறையை மானிடவியலாளரிடமிருந்தும் தனிமனிதச் செயல்களைச் சமூகவியலாளரிடமிருந்தும் தனிமனிதச் செயல்பாட்டு முறையை உளவியலாளரிடமிருந்தும் பெற்று ஆய்வில் பயன்படுத்துகின்றனர்.
# தொழிற் பாடல்கள்

தொழிற்பாடல்கள் என்பது நாட்டார் பாடல்<nowiki/>களில் ஒன்றாகும். பொதுவாகத் தொழில்புரியும் போது பாடும் பாடல்களைத் தொழில் பாடல்கள் என்பர். இவ்வகைப் பாடல்களை தொழிலின் சுமையும் உழைப்பின் களைப்பும் தெரியாமல் இருக்கப் பாடுகின்றனர். தொழில் பாடல்கள் தொழிலாளர்களது இன்ப துன்பங்களையும், நெஞ்சக் குமுறல்களையும், ஆசாபாசங்களையும், விருப்பு வெறுப்புகளையும் வெளியிடுகின்றன.  
தொழில் பாடல்கள் சில குறியீடுகளுடன் தொடங்குகின்றன. விவசாயப் பாடல்களில் "ஏலேலோக் குயிலே", "ஏலேலே அன்னக்கிளி", "ஏலேலோ குயிலே", "பொலி பொலி பொலி" என்றும், கப்பற் பாட்டுகளில் "ஏலேலோ ஐலசா", "ஏலை ஏலோ சல சலா" என்றும், பாரந்துாக்குவோர்கள் "ஐலசா ஐலசா", "ஏலம் பிடி ஏலம்" என்றும், வண்டியோட்டுவோர் "ஏலங்கிடிலேலோ" என்றும் பாடுவர். தொழிற் பாடல்களில் தொழிலுக்கு அடுத்தபடியாகக் காதல் இடம் பெறுவதுண்டு. வழிபாடுகளும் புராணக்கூறுகளும் இடம்பெறுகின்றன.
# தொழிற் பாடல்கள்

### ஏற்றப்பாட்டு

ஏற்றம் இறைக்கும்போது பாடும் பாடல்களை ஏற்றப்பாட்டு என்பர். பயிர்த்தொழில் பாடல்களில் ஏற்றப் பாட்டிற்குத் தனிச்சிறப்பிடம் உண்டு. ஏற்றம் இறைக்கத் தொடங்குமுன் உழவர்கள் தாங்கள் வழிபடும் தெய்வங்களை அருள்புரியவேண்டுமென விரும்பிப்பாடுவர்.  
"பெருமாளே வாரீர்  
சிவனாரே வாரீர்  
சிவனும் பெருமாளும்  
சேர்ந்து மடலேறும்  
அரியும் சிவனும்  
அமர்ந்து மடலேறும்"
# றெக்கை கட்டி பறக்குது மனசு

**றெக்கை கட்டி பறக்குது மனசு** என்பது ஜீ தமிழ் தொலைகாட்சியில் ஜூன் 19, 2017 முதல் திங்கள் முதல் வெள்ளி வரை இரவு 10 மணிக்கு ஒளிபரப்பாகி மார்ச்சு 4, 2019 முதல் திங்கள் முதல் வெள்ளி வரை மாலை 6:30 மணிக்கு ஒளிபரப்பான காதல் மற்றும் குடும்பம் பின்னணியை கொண்ட தொலைக்காட்சித் தொடர். இந்த தொடரை பசீர் என்பவர் இயக்க, சித்தார்த், சமீரா, அஸ்வின் கார்த்திக், வந்தனா, சாந்தி வில்லியம்ஸ் உள்ளிட்ட பலர் நடிக்கிறார்கள். இது ஒரு ஜீ மராத்தி தொலைக்காட்சி தொடரான 'துஜித் ஜீவ் ரங்கலா' என்ற தொடரின் மறு தாயாரிப்பாகும். இந்த தொடரை நடிகை சமீரா தயாரிக்கிறார். இந்த தொடர் 24 மே 2019 ஆம் அன்று 520 அத்தியாங்களுடன் நிறைவு பெற்றது.
# றெக்கை கட்டி பறக்குது மனசு

## கதைச்சுருக்கம்

ஆஞ்சநேயர் பக்தனான (சித்தார்த்) தமிழும் பள்ளி ஆசிரியான மலருக்கும் (சமீரா) வரும் காதலை பற்றிய கதை.
# றெக்கை கட்டி பறக்குது மனசு

## நடிகர்கள்

### முன்னணிக்கதாபாத்திரம்

- சித்தார்த் - தமிழ்
- சமீரா - மலர் தமிழ் / பிரியங்கா
- சாய் சுவேதா - திவ்யா
- அன்வர் - அருணாச்சலம்
# றெக்கை கட்டி பறக்குது மனசு

## நடிகர்கள்

### துணைக்கதாபாத்திரம்

- நிரஞ்சினி அகர்வால் -
- அஸ்வின் கார்த்திக் - சக்தி
- வந்தனா → நிஷா - நந்தினி
- வடிவுக்கரசி → சாந்தி வில்லியம்ஸ் - தாயம்மா
- ஸ்ரீலதா - தனலட்சுமி
- ஜெயராஜ் - குமரேசன்
- ஷீலா
- தீபா - கங்கா
- அறிவு அழகு
- கார்த்தி
# றெக்கை கட்டி பறக்குது மனசு

## ஒளிபரப்பு நேரம் மாற்றம்

இந்த தொடர் முதல் முதலில் ஜூன் 19, 2017 அன்று இரவு 9:30 மணிக்கு ஒளிபரப்பானது. ஏப்ரல் 20, 2018 ஆம் ஆண்டு முதல் திங்கள் முதல் வெள்ளி வரை இரவு 10 மணிக்கு ஒளிபரப்பாகினது. பழைய நேரத்தில் ஒரு ஊர்ல ஒரு ராஜகுமாரி என்ற தொடர் தற்பொழுது ஒளிபரப்பாகின்றது. 4 மார்ச்சு 2019 முதல் திங்கள் முதல் வெள்ளி வரை மாலை 6:30 மணிக்கு நேரம் மாற்றப்பட்டது.  
| 19 ஜூன் 2017 - 20 ஏப்ரல் 2018 | <> திங்கள் - வெள்ளி </> | 21:30 | 1-219 |
| --- | --- | --- | --- |
| 23 ஏப்ரல் 2018 – 2 மார்ச்சு 2019 | 22:00 | 220-462 |  |
| 4 மார்ச்சு 2019 – 24 மே 2019 | 18:30 | 463-520 | } |
# றெக்கை கட்டி பறக்குது மனசு

## மறுதயாரிப்பு

இந்த தொடர் மலையாளம் மொழியில் 'அளியம்பாள்' என்ற பெயரில் மறுதயாரிப்பு செய்யப்பட்டு ஜீ கேரளம் தொலைக்காட்சியில் நவம்பர் 26, 2018ஆம் ஆண்டு முதல் திங்கள் முதல் சனி வரை இரவு 8 மணிக்கு ஒளிபரப்பானது.
# றெக்கை கட்டி பறக்குது மனசு

## விருதுகள் மற்றும் பரிந்துரைகள்

| ஆண்டு | விருது | பரிந்துரை | பெறுநர் | முடிவு |
| --- | --- | --- | --- | --- |
| 2018 | கலாட்டா நட்சத்திரா தொலைக்காட்சி விருதுகள் | சிறந்த நடிகை | சமீரா |  |
| சிறந்த ஜோடி | சித்தார்த் & சமீரா |  |  |  |
| 2018 | 1வது ஜீ தமிழ் குடும்பம் விருதுகள் | விருப்பமான கதாநாயகி | சமீரா |  |
| விருப்பமான கதாநாயகன் | சித்தார்த் |  |  |  |
| சிறந்த நடிகை | சமீரா |  |  |  |
| சிறந்த நடிகர் | சித்தார்த் |  |  |  |
| சிறந்த ஜோடி | சித்தார்த் & சமீரா |  |  |  |
| சிறந்த அப்பா | ஜெயராஜ் |  |  |  |
| சிறந்த துணை நடிகர் | அஸ்வின் கார்த்திக் |  |  |  |
| அன்வர் |  |  |  |  |
| அனைத்து சுற்றிலும் ஜீ தமிழ் | சித்தார்த் |  |  |  |
| சிறந்த மருமகள் | சமீரா |  |  |  |
| சிறந்த வில்லி | நிஷா |  |  |  |
# றெக்கை கட்டி பறக்குது மனசு

## சர்வதேச ஒளிபரப்பு

- இந்த தொடர் ஜீ தமிழ் மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# ஆத்திரேலியத் துடுப்பாட்ட அணியின் இந்தியச் சுற்றுப்பயணம், 2017

ஆத்திரேலியத் துடுப்பாட்ட அணி 207 செப்டம்பர், அக்டோபர் மாதங்களில் இந்தியாவில் சுற்றுப்பயணம் மேற்கொண்டு இந்திய அணியுடன் ஐந்து ஒருநாள் போட்டிகளிலும் மூன்று பன்னாட்டு இருபது20 (இ20ப) போட்டிகளிலும் பங்குபெற்றியது. இந்தியத் துடுப்பாட்டக் கட்டுப்பாடு வாரியம் (BCCI) 2017 செப்டம்பரில் இத்திகதிகளை உறுதி செய்தது. ஒருநாள் போட்டிகளுக்கு முன்பதாக, ஆத்திரேலியா இந்தியாவின் போர்டு குடியரசுத்தலைவர் XI அணியுடன் 50-ஓவர் பயிற்சிப் போட்டியில் கலந்து கொண்டு, 103 ஓட்டங்களால் வெற்றி பெற்றது. ஒரு-நாள் போட்டித்தொடரில் இந்தியா 4–1 என்ற கணக்கில் வெற்றி பெற்று, ஐசிசி ஒரு-நாள் தரவரிசையில் முதலிடத்தைப் பெற்றது. பன்னாட்டுத் துடுப்பாட்ட அவையின் (ICC) புதிய ஆட்ட முறைமைகளின் படி, நடுவர் முடிவு மீளாய்வு முறைமை முதற்தடவையால் இத்தொடரின் இ20ப போட்டி ஒன்றில் சோதிக்கப்பட்டது. இ20ப தொடர் 1-1 என்ற கணக்கில் வெற்றி தோல்வி இன்றி முடிவடைந்தது.
# ஆத்திரேலியத் துடுப்பாட்ட அணியின் இந்தியச் சுற்றுப்பயணம், 2017

## அணிகள்

| ஒரு-நாள் | இ20ப |
| --- | --- |
# ஜஸ்பிரித் பும்ரா

**ஜஸ்பிரித் ஜஸ்பிர் சிங் பும்ரா**(**Jasprit Jasbir Singh Bumrah** பிறப்பு: டிசம்பர் 6, 1993) என்பவர் இந்தியத் துடுப்பாட்ட அணியின் விரைவு வீச்சாளர் ஆவார். தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம், பன்னாட்டு இருபது20 ஆகிய மூன்று துடுப்பாட்ட வடிவங்களிலும் இந்திய அணிக்காக விளையாடி வருகிறார். ஒரு ஆண்டில் பன்னாட்டு இருபது20 போட்டிகளில் அதிக மட்டையாளர்களை வீழ்த்தியவர் எனும் சாதனையைப் படைத்துள்ளார். இவர் 28 மட்டையாளர்களை வீழ்த்தி இந்தச் சாதனையினைப் புரிந்தார்.
தேர்வுத் துடுப்பாட்டப் போட்டிகளில் ஒரு நிறைவில் அதிக ஓட்டங்கள் எடுத்த வீரர் எனும் சாதனையினை இங்கிலாந்து துடுப்பாட்ட அணிக்கு எதிராக எடுத்தார். ஸ்டூவர்ட் பிராட் வீசிய ஒரு நிறைவில் 35 ஓட்டங்கள் எடுத்து இந்தச் சாதனையினைப் புரிந்தார்.  
இந்தியன் பிரீமியர் லீக் தொடரில் மும்பை இந்தியன்ஸ் அணிக்காக விளையாடி வருகிறார். மேலும் குசராத்து மாநில துடுப்பாட்ட அணிக்காக உள்ளூர் போட்டிகளில் விளையாடி வருகிறார். 2015-2016 ஆம் ஆண்டில் ஆத்திரேலியத் துடுப்பாட்ட அணிக்கு எதிரான போட்டியில் புவனேசுவர் குமாருக்கு காயம் ஏற்பட்டதால் அவருக்கு மாற்று வீரராக இந்திய அணியில் இடம் பிடித்தார். இதே தொடரில் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளிலும் அதே அணிக்கு எதிராக அறிமுகம் ஆனார். மூன்று துடுப்பாட்ட வடிவங்களிலும் ஐசிசி தரவரிசையில் முதல் இடம் பெற்ற முதல் இந்திய விரைவு வீச்சாளர் எனும் சாதனை படைத்தார். 2023 ஆம் ஆண்டு முதல் தேர்வுத் துடுப்பாட்ட அணியின் துணைத் தலைவராகவும் இருந்து வருகிறார்.
# ஜஸ்பிரித் பும்ரா

## ஆரம்பகால வாழ்க்கை

ஜஸ்பிரித் ஜஸ்பிர் சிங் பும்ரா டிசம்பர் 6, 1993 இல் அகமதாபாத், குசராத்தில் பிறந்தார். இவர் சீக்கியர் குடும்பத்தைச் சேர்ந்தவர். இவரின் தந்தை ஜஸ்பிர் சிங், தாய் தல்ஜித். பும்ராவுக்கு ஏழு வயதாக இருக்கும் போது இவரின் தந்தை காலமானார். இவரின் தாய் பள்ளிக்கூட முதல்வராக இருந்தார்.
# ஜஸ்பிரித் பும்ரா

## உள்ளூர்ப் போட்டிகள்

குசராத்து மாநிலத் துடுப்பாட்ட அணிக்காக முதலில் விளையாடினார். 2013 இந்தியன் பிரீமியர் லீக் தொடரில் மும்பை இந்தியன்ஸ் அணிக்காக விளையாடினார். அந்தத் தொடரில் பெங்களூர் ராயல் சேலஞ்சர்ஸ் அணிக்கு எதிரான போட்டியில் 32 ஓட்டங்கள் விட்டுக்கொடுத்து 3 மட்டையாளர்களை வீழ்த்தினார்.
# ஜஸ்பிரித் பும்ரா

## சர்வதேச போட்டிகள்

சனவரி 27,2016 ஆம் ஆண்டில் ஆத்திரேலியத் துடுப்பாட்ட அணிக்கு எதிரான பன்னாட்டு இருபது20 போட்டியில் அறிமுகமானார். இறுதிக் கட்டங்களில் நேர்க்கூர்ப் பந்துகளை சிறப்பாக வீசினார். சில புதுமையான பந்துவீசும் பாங்கினைக் கொண்டிருந்தார். இதனால் மட்டையாளர் அந்தப் பந்தினைக் கணிப்பது வழக்கத்தை விட சற்று சிரமமாக இருந்தது.  
ஆகஸ்டு, 2016 ஆம் ஆண்டில் மேற்கிந்தியத்தீவுகள் துடுப்பாட்ட அணிக்கு எதிரான பன்னாட்டு இருபது20 போட்டியின் போது 28வது முறையாக மட்டையாளரை வீழ்த்தினார். இதன் மூலம் ஒரு ஆண்டில் பன்னாட்டு இருபது20 போட்டிகளில் அதிக மட்டையாளர்களை வீழ்த்தியவர் எனும் சாதனையைப் படைத்துள்ளார்.  
2016 -2017 ஆம் ஆண்டுகளில் இங்கிலாந்து துடுப்பாட்ட அணி இந்தியாவில் சுற்றுப் பயணம் செய்து விளையாடியது. இதன் இரண்டாவது பன்னாட்டு இருபது20 போட்டியின் போது நான்கு ஓவர்களில் 20 ஓட்டங்கள் விட்டுக்கொடுத்து இரண்டு மட்டையாளர்களை வீழ்த்தி அணியின் வெற்றிக்கு உதவினார். இந்தத் தொடரின் இறுதிப்போட்டியின் போது எதிரணிக்கு இறுதி அறுவீச்சில் எட்டு ஓட்டங்கள் தேவைப்பட்ட போது இரண்டு ஓட்டங்கள் மட்டும் விட்டுக்கொடுத்து இரண்டு மட்டையாளர்களை வீழ்த்தி தன் அணியின் வெற்றிக்கு உதவினார். கடைசிப் பந்தில் ஆறு ஓட்டங்கள் தேவைப்பட்ட போது சிறப்பான நேர்க்கூர் பந்து வீசினார். 2017 ஆம் ஆண்டில் இந்திய அணி இலங்கையில் சுற்றுப்பயணம் செய்து விளையாடியது. அந்தத் தொடரில் 15 மட்டையார்களை வீழ்த்தினார். ஐந்து அல்லது அதற்கும் குறைவான ஒருநாள் பன்னாட்டுத் துடுப்பாட்டங்களில் விளையாடி அதிக மட்டையாளர்களை வீழ்த்தியவர் என்ற சாதனையைப் படைத்தார். 2019 உலகக்கிண்ணத் தொடருக்கான இந்திய அணியில் பும்ரா இடம்பெற்றார். அத்தொடரில் அவர் இலங்கை அணிக்கு எதிரான ஒரு போட்டியில் தனது ஒருநாள் பன்னாட்டுத் துடுப்பாட்ட வாழ்க்கையின் 100வது மட்டையாளரை வீழ்த்தினார். மேலும் அத்தொடரில் இவர் மொத்தம் 18 மட்டையாளர்களை வீழ்த்தினார். ஐசிசி அறிவித்த 2019 உலகக்கிண்ணத்தின் சிறந்த அணி பட்டியலில் பும்ராவின் பெயரும் இடம்பெற்றிருந்தது.
# தெற்கு ஆசியாவில் ஏற்பட்ட வெள்ளங்கள் 2017

**தெற்கு ஆசியாவில் ஏற்பட்ட வெள்ளங்கள் 2017** (*2017 South Asian floods*) என்பது, தெற்காசிய நாடுகளான வங்காளதேசம், இந்தியா, நேபாளம் மற்றும் பாக்கித்தான் ஆகிய நாடுகளில் 2017ஆம் ஆணு சூலை முதல் செப்டம்பர் வரை பரவலான பருவமழை பெய்து வெள்ளம் ஏற்பட்டது. ஆகத்து 30 வரை, 410 இலட்சத்திற்கும் அதிகமான மக்கள் வெள்ளத்தால் பாதிக்கப்பட்டுள்ளனர். இந்த எண்ணிக்கையானது 3 தினங்களில் 10 சதவிகிதமாக ஆக அதிகரித்துள்ளது.
கடந்த இரண்டு தசாப்தங்களில் தெற்காசியாவில் ஒவ்வொரு ஆண்டும் சராசரியாக சுமார் 2,000 பேர் வெள்ளம் காரணமாக இறந்துள்ளனர் என்று த நியூயார்க் டைம்ஸ் ஆய்வு மையத்தின் பேரிடர்களின் தொற்றுநோயியல் பேரிடர் தரவுத் தகவல்கள் தெரிவிக்கின்றன.
# தெற்கு ஆசியாவில் ஏற்பட்ட வெள்ளங்கள் 2017

## பின்னணி

ஒவ்வொரு ஆண்டும் சூன் மற்றும் செப்டம்பர் மாதங்களுக்கு இடையே பருவமழை தெற்காசியாவை தாக்குகிறது. ஆனால் 2017ஆம் ஆண்டு பெயத பருவமழையானது சராசரியை அளவைவிட மிக அதிகமாக இருந்தது. சமீபத்திய ஆண்டுகளில் காணப்படாத அளவில் வெள்ளம் மற்றும் அதனுடன் தொடர்புடைய நிலச்சரிவுகள் இதனால் ஏற்பட்டது. இதனால் ஏற்பட்ட வெள்ளப் பாதிப்புகளை, பல தசாப்தங்களில் ஏற்பட்ட மிக மோசமான தெற்காசிய வெள்ளம் என்று வல்லுநர்கள் அழைத்துள்ளனர். வெள்ளத்தால் சேதமடைந்த விளைநிலங்கள் காரணமாக நீண்ட கால உணவு விநியோகம் கேள்விக்குறியாகியுள்ளது. செப்டம்பர் 2 வரை, 1,288 பேர் வெள்ளத்தால் உயிரிழந்தது உறுதிசெய்யப்பட்டுள்ளது. மேலும் 450 இலட்சத்திற்கும் அதிகமானோர் பாதிக்கப்பட்டுள்ளனர். 2017 ஆகத்து கடைசி வாரத்தில் பாதிக்கப்பட்டவர்களின் எண்ணிக்கை 2.4 கோடியிலிருந்து இருந்து 4.1 கோடியாக அதிகரித்துள்ளது.
காலநிலை மாற்றம் மற்றும் மேம்பாட்டிற்கான பன்னாட்டு மையம் மற்றும் பிறர் இந்த வெள்ளம் காலநிலை மாற்றத்தால் ஏற்பட்டதாக கவலைத் தெரிவித்துள்ளனர்.
# தெற்கு ஆசியாவில் ஏற்பட்ட வெள்ளங்கள் 2017

## பாதிக்கப்பட்ட நாடுகள்

- வங்காளம்
- இந்தியா,
- நேபாளம்
- பாக்கித்தான்
# அலி கோப்பி எக்கர்மன்

**அலி கோப்பி எக்கர்மன்** ( Ali Cobby Eckermann 1963) என்பவர் ஆத்திரேலியப் பெண் கவிஞர் ஆவார்.
இவர் ஆத்திரேலியத் தொல்குடியைச் சேர்ந்தவர். தெற்கு ஆத்திரேலியாவில் கவுரனாவில் பிறந்தார். கவிதைகள், புதினங்கள், நினைவுக் குறிப்புகள் எனப் பல இலக்கியப் படைப்புகளை ஆக்கியுள்ளார். யேல் பல்கலைக்கழகத்தின்
பன்னாட்டு விந்தாம் கேம்ப் பெல் என்ற 165000 டாலர்கள் கொண்ட இலக்கியப் பரிசை 2017 ஆம் ஆண்டில் வென்றுள்ளார்.
# அலி கோப்பி எக்கர்மன்

## வாழ்க்கைக் குறிப்புகள்

யான்குனிசட்சர அல்லது கோகதா குடும்ப மரபைச் சேர்ந்த எக்கர்மன் தம் தாய் மற்றும் பாட்டி இவர்களிடமிருந்து பிரிக்கப்பட்டார். லுத்தரன் இணையர்கள் இவரை வளர்த்தார்கள். பண்ணையில் வளர்ந்த எக்கர்மன் தமது பள்ளிப் படிப்பை தெற்கு ஆத்திரேலியாவில் முடித்தார்.
வளர்ப்புப் பெற்றோர்களின் அன்பிலும் ஆதரவிலும் வளர்ந்தார்.
இன ஒதுக்கல் வேறுபாடுகளால் அவர் மிகுந்த அல்லலுக்கு உள்ளானார் 17 ஆம் அகவையில் வீட்டை விட்டு வெளியேறி ஒருவனுடன் இரண்டு ஆண்டுகள் வாழ்க்கை நடத்தி, கரு உற்று, ஒரு மகனைப் பெற்றார்.
அந்த மகனும் பிரிக்கப் பட்டு எங்கேயோ வளர்க்கப்பட்டான்.
எக்கர்மனுக்கு 34 அகவை ஆகும்போது அவருடைய தாயை மீண்டும் சந்தித்தார்.
# விக்கிப்பீடியா:Statistics/weekly/10-Sep-2017
# ஆல்டிரோவேண்டா

*Aldrovanda* இது ஒரு அசைவம் உண்ணும் தாவரம். இதை **நீர் சுழல் தாவரம்** என்றும் அழைப்பார்கள். மேலும் இதை (Water fly trap) நீர் பூச்சிகளைப் பிடிக்கும் தாவரம் என்றும் அழைக்கலாம். இது திரோசிரோசியீ என்னும் இரட்டை விதையிலைத் தாவரக் குடும்பத்தைச் சேர்ந்தது. இதில் ஆ. வெசிகுலோசா (A.Vesiculosa) . என்கிற ஒரே ஒரு செடி மட்டுமே உள்ளது.
# ஆல்டிரோவேண்டா

## காணப்படும் பகுதிகள்

முதன் முதலில் கி.பி.1696-ல் இந்தியாவில் தான் கண்டுபிடிக்கப்பட்டது. இவை ஜப்பான், பிரான்ஸ், ஆப்பிரிக்கா மற்றும் ஆஸ்திரேலியா போன்ற நாடுகளிலும் காணப்படுகிறது.
# ஆல்டிரோவேண்டா

## செடியின் அமைவு

ஆல்டிரோவேண்டா அமைதியான, தேக்கமாயிருக்கும் நீரில் வாழும் ஒரு சிறு பூண்டு. நீர் மட்டத்திற்குச் சற்றுக் கீழே மிதந்து கொண்டிருக்கும். இது 10-15 செ.மீ. நீளமுள்ளது. இதற்கு வேரில்லை. தண்டு மிகவும் மெல்லியது. ஆதிகமான கிளைகள் விடுவதில்லை. இலைகள் கொத்து கொத்தாக இருக்கும். ஒவ்வொரு கணுவிலும் எட்டு இலைகள் ஒரு வட்டமாக அமைந்திருக்கும். ஒவ்வொரு இலையும் ஒரு கரண்டி போன்ற அமைப்பு கொண்டது. இலைக்காம்பு சிறகுபோல் விரிந்து இருக்கும். இதன் இலையின் அலகு நடு நரம்பின் நீளத்தில் மடங்கக் கூடிய இரண்டு பகுதிகளை கொண்டிருக்கும். இதன் விளிம்பு உள்நோக்கி லேசாக வளைந்தும், சிறு சிறு பற்களும் கொண்டிருக்கும். இலையின் நடு நரம்பை ஒட்டி பல உணர்ச்சியுள்ள மயிர்கள் இருக்கின்றன. குறிப்பாக இவை 6 மட்டுமே காணப்படும்.
# ஆல்டிரோவேண்டா

## பூச்சிகளை உண்ணும் முறை

நீரில் நீந்திச் செல்லும் சிறு பூச்சிகள் மற்றும் லார்வா இந்த மயிர்களின்மேல் பட நேர்ந்தால் இலையின் இரு பகுதிகளும் உடனே மூடிக்கொள்ளும். முற்றிலும் ஒன்றாக செர்ந்து கொள்வதில்லை. சற்று இடைவெளியிருக்கும். இலையின் உள்பகுதியில் நீண்ட காம்புடன் கூடிய சீரண சுரப்பிமுடிகள் உள்ளன. இந்த சுரப்பிகளிலிருந்து உண்டாகும் திரவத்தில் அவை செரிமானமாகிவிடும். உணவுப் பொருள் இலைக்குள் உறிஞ்சிக் கொள்ளப்படும்.  
பூக்கள் இலைக்காம்பின் அருகில் வருகின்றன. பூக்களுக்கு சிறு காம்புகளுண்டு. புறவிதழ்கள் 5 பிரிவுகளாக இருக்கும். அகவிதழ்களும் கேசரங்களும் அதே எண்ணிக்கையில் இருக்கும். சூலகம் ஓரறையுள்ளது. விதைகள் கணக்கற்றுக் காணப்படும்.  
இத்தாவரம் தென் கல்கத்தாவின் உப்பு நீர் பகுதியில் காணப்படுகிறது. இது இந்தியாவில் மிகவும் குறைந்த எண்ணிக்கையில் உள்ளது. இது அழிந்து வரும் தாவரப் பட்டியலில் இடம் பெற்றுள்ளது. இது பிறர் தொல்லைக்கு ஆளாகி அழிந்து வருகிறது. கல்கத்தா நகரம் விரிவு ஆக்கப்படும்போது குட்டைகள் மூடப்படுகிறது. இந்த குட்டைகளில் வளரும் இத்தாவரம் அழிக்கப்படுகிறது.  
=
# யூட்ரிகுலோரியா பைபிடா

***யூட்ரிகுலோரியா பைபிடா*** எனும் **பூச்சிபிடிக்கும் தாவரவகை** ஈரம் கசியும் மண் சரிவுகளில் காணப்படுகின்றன. இவை வித்திலை ஊணுன்ணித் தாவரங்களாகும்.
# யூட்ரிகுலோரியா பைபிடா

## செடியின் அமைவு

இச்செடி சிறிய மட்டத்தண்டு கிழங்கு அமைப்பு கொண்டவை. இதிலிருந்து பிரிந்து பல கிளைகள் உள்ளன. இவற்றில் பூச்சியைப் பிடிக்கும் பைகள் உள்ளன. இது 1 மி.மீ. நீளம் கொண்டது. பைகள் உருண்டையாக இருக்கும். இச்செடியின் இலைகள் ஊசிபோன்று நீண்டு இருக்கும். இச்செடிகளில் மஞ்சள் நிறப்பூக்கள் மலர்கின்றன.
# யூட்ரிகுலோரியா பைபிடா

## மருத்துவப் பயன்கள்

இச்செடியைச் சிறுநீரக நோய்களுக்குப் பயன்படுத்துகிறார்கள்.  
- அதிசய தாவரங்கள், அறிவியல் வெளியீடு, மார்ச் 2000
- அதிசய தாவரங்களும் அற்புத தகவல்களும், சாரதா பதிப்பகம், டிசம்பர் 2002
- சிறியதும் - பெரியதும், அறிவியல் வெளியீடு, சூன் 2001
# யூட்ரிகுலோரியா ஸ்டெல்லாரிஸ்

*U.Stellaris* இச்செடி இந்தியா, ஆப்பிரிக்கா, ஆசியா, ஆஸ்திரேலியா ஆகிய நாடுகளில் வளர்கிறது. இது ஒரு நீரில் மிதக்கும் செடி ஆகும். இவற்றில் இரண்டு வகையான இலைகள் உள்ளன. ஒன்று நீரின் மீது மிதக்கிறது. மற்றொரு வகை இலை நீரின் அடிப்பகுதியில் உள்ளது. இவற்றில் சிறுசிறு பைகள் பூச்சிகளைப் பிடிப்பதற்கு உள்ளன. இப்பைகள் 2 மி.மீ. அளவே உடையது. இச்செடியில் மஞ்சள் நிறப்பூக்கள் மலர்கின்றன.  
=
# குதிரைப்படைப் பிரிவு, தமிழ்நாடு காவல்துறை

**குதிரைப்படைப் பிரிவு** என்பது தமிழ்நாடு காவல்துறையில் உள்ள ஒரு காவல் பிரிவாகும். இப்பிரிவு தமிழகத்தில் சென்னை, மதுரை, கோயம்புத்தூர் ஆகிய மூன்று மாநகரங்களில் செயல்பட்டுவருகிறது. இக்குதிரைப்படையானது சட்டம் ஒழுங்கு, ஊர்வலப் பாதுகாப்பு பணி, விழாக்கால பாதுகாப்பு பணி, கடற்கரை பாதுகாப்பு ரோந்து பணிகளுக்குப் பயன்படுத்தப்பட்டு வருகிறது. குறிப்பாக சென்னை மெரினாவில் குதிரைப்படை அதிக அளவில் பயன்படுத்தப்பட்டு வருகிறது. தினமும் காலையில் 8 குதிரைகள், மாலை 8 குதிரைகள் மெரினா பாதுகாப்பு பணிக்காக அனுப்பப்படுகின்றன. சென்னையில் கூடுதல் காவல் ஆணையர் மேற்பார்வையில், மோட்டார் வாகன பிரிவு துணை ஆணையர் மற்றும் ஒரு ஆய்வாளர் தலைமையில் குதிரைப்படை செயல்பட்டு வருகிறது. குதிரைப்படையில் ஒரு ஆய்வாளர் 30 காவலர்கள் உள்ளனர். சென்னை குதிரைப்படையில் 6 ஆண் குதிரை உட்பட 19 குதிரைகள் உள்ளன. இவர்கள் அல்லாது குதிரைகளை பராமரிப்பதற்கு காவல்துறையில் தனியாக ஆட்கள் உள்ளனர். ஒவ்வொரு குதிரையையும் அடையாளப்படுத்த தனி எண்ணும், பெயரும் வழங்கப்பட்டுள்ளது.
# கதாகாலட்சேபம்

**கதாகாலட்சேபம்** அல்லது **அரிகதை**, **காலட்சேபம்,** **அரிகதா காலட்சேபம்** (Kathakalakshepa) என்பது பழைய காவியங்களான இராமாயணம், மகாபாரதம் போன்றவையும் புராணங்களையும் வேறு கதைகளையும் இசை/ உரைநடைவழி குறிப்பிட்ட பாணியில் நிகழ்த்திக் காட்டுவது ஆகும்.
# கதாகாலட்சேபம்

## வரலாறு

இக்கலையானது மராட்டியத்தில் தோன்றியது. மராட்டிய துக்காராம், ராமதாஸ், ஜனேஸ்வரர் போன்றோர் பாகவதம், ராமாயணம், பாரதக் கதைகளைப் பாடிய முறைதான் மராட்டிய மண்ணில் கதாகாலட்சேபம் தோன்றக் காரணம் என்பார்கள். இது பாண்டுரங்க பண்டரிநாத வழிபாட்டு மரபிலிருந்து வந்தது என்றும் கூறுகிறார்கள். தஞ்சை மராட்டிய அரசர்களின் காலத்தில் தமிழகத்தில் இது பரவியது.
# கதாகாலட்சேபம்

## நிகழ்த்தும் முறை

கதாகாலட்சேபத்துக்குரிய இசைக்கருவிகள் ஆர்மோனியம் அல்லது வயலின், மிருதங்கம், சிப்ளாக்கட்டை, ஜால்ரா என்னும் தாளம் போன்றவை இருப்பது பொதுமரபு. சில பாகவதர் குழுக்களில் அவர்களின் வசதிக்கேற்ப வேறு கூடுதல் இசைக்கருவிகளயும் பயன்படுத்தியுள்ளனர். கதாகாலட்சேப நிகழ்ச்சி மணிகணக்கில் நிகழ்தப்படும். தமிழ், சமஸ்கிருத கலப்பில் பிராமணப் பேச்சு வழக்கில் கதை விளக்கம் அமைந்திருக்கும், பாட்டுகள் கர்னாடக, இந்துஸ்தானி இசையிலும் நாட்டார் இசை வடிவிலும் இருக்கும், பார்சி அரங்கின் செல்வாக்கும் இதில் உண்டு.
# அரக்கான் ரோகிஞ்சா இரட்சணிய சேனை

**அரக்கான் ரோகிஞ்சா இரட்சணிய சேனை** (*Arakan Rohingya Salvation Army*, ; சுருக்கமாக **ARSA**), அதன் முன்னாள் பெயரான **ஹராக்கா அல்-யாகின்** (**Harakah al-Yaqin**) என்றும் அழைக்கப்படுவது, மியான்மரின், வடக்கு ராகினி மாநிலக் காடுகளில் செயல்படும் ரோகிஞ்சா கிளர்ச்சி குழு ஆகும். சர்வதேச நெருக்கடிக் குழுவின் 2016 திசம்பர் அறிக்கையின்படி, பாக்கிஸ்தானின் கராச்சியில் பிறந்து சவுகி அரேபியாவின் மெக்காவில் வளர்ந்த ரோஹிங்கியரான ஆடா உல்லா என்பவரின் தலைமையில் இக்குழு இயங்குகிறது. இதன் தலைமைப் பொறுப்பில் சவுதி அரேபியாவில் குடியேறிய ரோஹிங்கியா முசுலீம் குழுவொன்றும் அடங்கும்.  
ஏஆர்எஸ்ஏ உறுப்பினர்கள் என்ற சந்தேகத்தின்பேரில் சிட்வெவில் சிறையில் அடைக்கப்பட்ட நபர்களை விசாரணை செய்த போலீசாரின் காப்டன் யான் நாய்ங் லாட் இக் குழுவின் குறிக்கோள், மியான்மரில் "ரோஹிங்ஜியருக்கான ஜனநாயக முஸ்லிம் அரசை" உருவாக்குவதே என்றார். ஏஆர்எஸ்ஏ குழுவுக்கு வெளிநாட்டு இஸ்லாமிய குழுக்களுடன் தொடர்புக்கு உறுதியான சான்றுகள் இல்லை என்றாலும், அந்த குழுவானது வெளிநாட்டு இஸ்லாமியவாதிகள் குழுவுடன் தொடர்புடையதாக உள்ளது என்று பர்மா அரசாங்கம் சந்தேகிக்கிறது. ஏஆர்எஸ்ஏ குழுவானது தங்களுக்கு எதிரானவர்கள் மற்றும் அரசாங்கத்துக்கு ஒத்துழைப்பவர்கள் என கருதியவர்களுக்கு எதிராக தாக்கியதில் 34 முதல் 44 பொதுமக்கள் கொல்லப்பட்டுள்ளதாகவும் 22 பேரைக் கடத்தப்பட்டுள்ளதாகவும், பர்மா அரசாங்கம் குற்றம்சாட்டியுள்ளது. இந்த கூற்றுக்களை ஏஆர்எஸ்ஏ அமைப்பு மறுத்துள்ளது. தங்களுக்கு "பயங்கரவாதக் குழுக்களுடனோ அல்லது வெளிநாட்டு இஸ்லாமியவாதிகளிடமோ எந்த தொடர்பும் இல்லை" என்றும், தங்களது "ஒரே இலக்கு அடக்குமுறை பர்மிய ஆட்சி" மட்டுமே என்று கூறியுள்ளனர்.  
2017 ஆம் ஆண்டு ஆகஸ்ட் மாதம் 26 ஆம் திகதி, மியான்மரின் பயங்கரவாத எதிர்ப்புக்கான மத்திய குழுவானது, பயங்கரவாத எதிர்ப்பு சட்டத்தின்படி ஏஆர்எஸ்ஏ குழுவை பயங்கரவாத அமைப்பாக அறிவித்தது. இதற்கு, ஆகஸ்ட் 28 அன்று, ஏஆர்எஸ்ஏ குழு ஒரு அறிக்கையை வெளியிட்டது, அதில் தங்களுக்கு எதிரான அரசாங்க குற்றச்சாட்டுக்களை "ஆதாரமற்றது" என்றும், தங்கள் முக்கிய நோக்கம் ரோஹிங்கியா மக்களின் உரிமையே என்றது.
# யூட்ரிகுலேரியா ஸ்ட்ரையேட்டுலா

***யூட்ரிகுலேரியா ஸ்ட்ரையேட்டுலா*** *(Utricularia striatula)* என்பது *யூட்ரிகுலேரியா* பேரினத்தைச் சேர்ந்த சிறிய ஊனுன்ணித் தாவரமாகும். இது வெப்பமண்டல ஆப்பிரிக்கா முதல் நியூ கினியா வரை பரவியுள்ளது. *யூ. ஸ்டிரையேட்டுலா* கல் அல்லது தாவரப் பட்டையின் புறவளரித் தாவரமாகும். இது கடல் மட்டம் முதல் 3300 மீ உயரம் வரை நிலவுகிறது. 1819 இல் ஜேம்சு எடுவார்டு சுமித்தால் முதலில் விவரிக்கப்பட்டது.
# யூட்ரிகுலேரியா ஸ்ட்ரையேட்டுலா

## செடி அமைவு

இச்செடியின் தண்டு கடினமானது. இதன் இலைகள் வட்ட வடிவமானது. இச்செடியில் பூச்சிகளைப் பிடிக்கப் பயன்படுத்தும் பைகள் ஒடுங்கிப்போய் முட்டை வடிவத்தில் இருக்கிறது. இப்பைகள் 1 மி.மீட்டருக்கும் குறைவான அளவே உடையது. இச்செடியில் ஊதா நிற மலர்கள் பூக்கின்றன.
# யூட்ரிகுலேரியா கருலியா

**நீலப்பை பாசடை** ***(யூட்ரிகுலேரியா காவெருலியா)*** என்பது *யூட்ரிகுலேரியா* பேரினத்தைச் சேர்ந்த சிறியது முதல் இடைநிலை அளவு வரையுள்ள ஊனுன்ணித் தாவரமாகும். *யூ.&nbsp;காவெருலியா* தாவரம் பல தாயகங்களில் பரவியுள்ளது. இவற்றில் வெப்பமண்டல ஆப்பிரிக்கா, ஆசியா, ஆத்திரேலியா ஆகியன உள்ளடங்கும். இது ஈரமான மேலீடான மண்ணிலுள்ள பாறைகளிலும் ஈரமானப் புல்வெளிகளிலும், சதுப்பு நிலங்களிலும் அல்லது பொதுத் தாவரத்திரள் உள்ளோடைகளுக்கு அருகிலும் பெரும்பாலும் குறைந்த உயரங்களில், ஆனால் 2100 மீட்டர் உயரம் வரையிலும் நிலவுகிறது. இதை முதலில் 1753 இல் விவரித்து வெளியிட்டவர் கார்ல் இலின்னேயசு ஆவார்.
# பாலிபாம்போலிகஸ்

**பாலிபாம்போலிக்சு** (*Polypompholyx*) என்பதை **பிலாடர்வுட்** என்று அழைப்பார்கள். இது *லண்டிபுளோரேசியீ* குடும்பத்தைச் சேர்ந்த செடியாகும்.
# பாலிபாம்போலிகஸ்

## வளரியல்பு

இச்செடிகள் சிறிய ஓடைகளிலும், குட்டைகளிலும் வளர்கின்றன.
# பாலிபாம்போலிகஸ்

## அமைவு

இதில் பூச்சியை பிடிக்க சுண்டெலிக் கூண்டைப்போன்ற பொறிகள் உள்ளன. இது யுட்ரிகுலோரியா போன்றே செயல்படுகிறது.
# பாலிபாம்போலிகஸ்

## காணப்படும் பகுதிகள்

இச்செடி ஆத்திரேலியாவில் காணப்படுகிறது.
# பாலிபாம்போலிகஸ்

## மற்ற இனங்கள்

*பாலிபாம்போலிக்சு மல்டிபிடா* *பாலிபாம்போலிக்சு டென்னிலா* என இரண்டு சிற்றினங்கள் உள்ளன.
# நட்டாங்கண்டல்

**நட்டாங்கண்டல்** என்பது இலங்கையின் வட மாகாணத்திலுள்ள முல்லைத்தீவு மாவட்டத்தின் மாந்தை கிழக்கு பிரதேச செயலாளர் பிரிவில் நட்டான்கண்டல் கிராம சேவையாளர் பிரிவில் அமைந்துள்ள ஒரு கிராமமாகும். இங்குள்ள மக்கள் பிரதானமாக விவசாயத்தை நம்பி வாழ்வதுடன், அனேகமானோர் அரச நிறுவனங்களில் பணிபுரிகின்றனர். இங்கு நட்டாங்கண்டல், உழுவனேரி, எருவில் ஆகிய சிறிய குளங்கள் காணப்படுகிறது. அத்துடன் அரச நிறுவனங்களான வைத்தியசாலை, பாடசாலை, தபால் நிலையம் ஆகியனவும் காணப்படுகின்றது.
# ஏ. ஆர். கிட்வாய்

**ஏ. ஆர். கிட்வாய்** (Akhlaq Ur Rehman Kidwai 1 சூலை 1920 – 24 ஆகத்து 2016) என்பவர் இந்திய அறிவியலாளர், கல்வியாளர், மற்றும் அரசியலாளர். பிகார், மேற்கு வங்கம், அரியானா போன்ற மாநிலங்களில் ஆளுநராகப் பதவி வகித்தவர். பத்ம விபூசண் விருது பெற்றவர்.
# ஏ. ஆர். கிட்வாய்

## பிறப்பும் படிப்பும்

உத்தரப் பிரதேசத்தில் பரபங்கி மாவட்டம், பரகான் என்ற சிற்றுரில் பிறந்தார். ஜாமியா இசுலாமியப் பல்கலைக் கழகத்தில் கல்வி பயின்று இளங்கலைப் பட்டம் பெற்றார்.
பின்னர் இல்லினாய்சு பல்கலைக்கழகத்தில் முதுஅறிவியல் பட்டமும், கார்னெல் பல்கலைக் கழகத்தில் ஆய்வுப்பட்டமும் பெற்றார்.
# ஏ. ஆர். கிட்வாய்

## கல்விப் பணிகள்

கிட்வாய் பேராசிரியராக அலிகர் முசுலீம் பல்கலைக் கழகத்தில் பணியாற்றினார். அங்கேயே வேதியல் துறைத் தலைவரா கவும், அறிவியல் துறை டீன் என்ற பொறுப்பிலும் இருந்தார். 1974 முதல் 1977 வரை யூனியன் பப்ளிக் சர்வீசு கமிசனின் தலைவராகவும் இருந்தார். 1983 முதல் 1992 வரை அலிகர் முசுலீம் பல்கலைக்கழக வேந்தராகவும் இருந்தார்.
சம்மு காசுமீர் வங்கியின் இயக்குநர் பதவியையும் பொறுப்பேற்றார்.
# ஏ. ஆர். கிட்வாய்

## ஆளுநர் பதவிகளில்

பிகார் மாநில ஆளுநராக 1979 முதல் 1985 வரையும் பதவி வகித்தார். இரண்டாம் முறையாக 1993 முதல் 1998 வரை பிகார் மாநில ஆளுநராக இருந்தார். 1998 முத்த 1999 வரை மேற்கு வங்கத்திலும் 2004 முதல் 2009 வரை அரியானாவிலும் ஆளுநர் பதவியில் பணியாற்றினார். இராசஸ்தான் மாநிலத்தில் சில மாதங்கள் 2007 சூன் முதல் செப்டம்பர் வரை ஆளுநராக இருந்தார்.
# ஏ. ஆர். கிட்வாய்

## பிற பதவிகளும் விருதும்

நாடாளுமன்ற மாநிலங்களவை உறுப்பினராக 2000 ஆம் ஆண்டு சனவரி முதல் 2004 சூலை வரை பதவி வகித்தார். கித்வாய் தேசிய மட்ட அளவில் பல்வேறு அமைப்புகளிலும் ஆணையங்களிலும் உறுப்பினராக இருந்தார். இவரது பொது வாழ்க்கை சேவையைக் கருதி பத்ம விபூசண் விருது 2011 ஆம் ஆண்டில் இந்திய நடுவணரசால் வழங்கப்பட்டது.
# தாரா ராணி சிறீவசுதவா

**தாரா ராணி சிறீவசுதவா** (Tara Rani Srivastava) என்பவர் இந்திய விடுதலைப் பெண் போராளி ஆவார். மகாத்மா காந்தியின் வெள்ளையனே வெளியேறு இயக்கத்தில் பங்கு கொண்டவர்.  
பிகார் மாநிலத்தில் சரன் மாவட்டத்தில் தம் கணவர் புலந்து பாபு என்பவருடன் வாழ்ந்து வந்தார். விடுதலை
போராட்ட வேட்கையினால் உந்தப்பட்டு தம் கணவருடன் காவல் நிலையம் நோக்கிக் கொடி ஏற்றுவதற்கு ஊர்வலமாகச் சென்றபோது, காவலரால் இவருடைய கணவர் சுடப்பட்டார். தமது சேலைத் துணியால் கணவரின் காயத்தில் கட்டுப் போட்டார். அப்படி கணவர் சுடப்பட்டநிலையிலும் தம்முடை ய நடையை நிறுத்தாமல் தொடர்ந்தார். இவருடைய கணவர் இறந்துவிட்டார் என்ற செய்தியைப் பின்னரே அறிந்தார்.
இந்தியா 1947 ஆகத்து 15 இல் விடுதலை பெறும் வரை போராட்டங்களில் கலந்து கொண்டார்.
# சாகித்தி பிங்காலி

**சாகித்தி பிங்காலி** (Sahithi Pingali) என்பவர் கர்நாடக மாநிலத்தின் பெங்களுருவைச் சேர்ந்த மாணவி ஆவார். ஐக்கிய அமெரிக்காவின் மாசசூசெட்சு மாகாணத்தில் உள்ள கேம்பிரிட்சு நகரில் அமைந்துள்ள மாசசூசெட்சு தொழில்நுட்பக் கல்வி நிலையம் சர்வதேச அறிவியல் மற்றும் பொறியியல் கண்காட்சியில் சாகித்தி பிங்காலியின் ஒட்டுமொத்த இரண்டாம் இடத்தைப் பாராட்டும் விதமாக பால் வெளியில் உள்ள ஒரு சிறிய கோள் ஒன்றிற்கு சாகித்தி பிங்காலியின் பெயரைச் சூட்டியுள்ளது.  
சாகித்தி பிங்காலி பெங்களூரு இன்வென்சர் அகாதெமியில் பயின்றவர். இவர் இன்டெல் சர்வதேச அறிவியல் மற்றும் பொறியியல் கண்காட்சியில் (ISEF) "நன்னீர் நீர்ப்பிடிப்புப் பகுதிகளில் மாசுபாட்டைக் கண்காணிப்பதற்கு பலவித சேவைகளைப் இணைய உதவியோடு பெறும் முறையைப் (crowdsourcing) பயன்படுத்தும் ஒரு புதுமையான அணுகுமுறை" (An Innovative Crowdsourcing Approach to Monitoring Freshwater Bodies) என்ற தனது ஆய்வறிக்கையைப் பதிவு செய்திருந்தார். இன்டெல் சர்வதேச அறிவியல் மற்றும் பொறியியல் கண்காட்சியானது உலக அளவிலான கல்லுாரிக்குச் செல்வதற்கு முன் பருவத்தில் உள்ள மாணவர்களுக்கான பெருமைமிகு கண்காட்சியாகும். இந்தப் போட்டியில் இறுதிப்போட்டிக்குத் தகுதி பெற்ற 2000 நபர்களில் சாகித்தி பிங்காலியும் ஒருவர். இவர் இந்தப் போட்டியின் இறுதியில் முதல் 3 விழுக்காடு வெற்றியாளர்களில் ஒருவராகவும், புவி மற்றும் சுற்றுச்சூழல் அறிவியல் பிரிவில் ஒட்டுமொத்த இரண்டாம் இடத்தையும் பெற்றார்.
# சாகித்தி பிங்காலி

## விருதுகள்

இந்த ஆண்டு தொடக்கத்தில் ஐக்கிய அமெரிக்காவின் ஹூஸ்டன் நகரில் நடந்த ISWEEEP (International Sustainable World Engineering Energy Environmental Project - சர்வதேச வளங்குறையா உலக பொறியியல் ஆற்றல் சுற்றுச்சூழல் திட்டம்) அமைப்பால் நடத்தப்பட்ட ஒலிம்பியாட் போட்டியில் வர்துார் ஏரி தொடர்பாான ஆய்வறிக்கைக்காக தங்கப் பதக்கம் கிடைத்தது. கடந்த ஆண்டு புனேயில் நடைபெற்ற ஐஆர்ஐஎஸ் அறிவியல் கண்காட்சியில் வளரும் நாடுகளில் ஏரிகளைக் கண்காணிப்பதற்கான புதிய அணுகுமுறை என்ற தலைப்பிலான ஆய்வறிக்கைக்கு மிகச்சிறந்த விருதினைப் பெற்றார்.
# கொடுக்குச் செடி ஜென்லிசியா

*ஜென்லிசியா ரிப்பன்ஸ்* என்ற ஒரே ஒரு செடி மட்டும் இந்த இனத்தில் உள்ளது. இது மிகச்சிறிய **பூச்சியை உண்ணும் தாவரமாகும்**.
# கொடுக்குச் செடி ஜென்லிசியா

### வளரியல்பு

இது ஆழமற்ற **நீரில் வாழ்கிறது**. இதன் அடிப்பகுதியில் மட்டத்தண்டு கிழங்கு உள்ளது. இதில் வெர் இல்லை. இச்செடி நீரின் அடிப்பகுதியில் வளர்கிறது. ஆனால் பூக்கள் நீருக்கு மேலே வருகிறது. மட்டத்தண்டு கிழங்கை ஒட்டி அடிப்பகுதியில் இலைகள் ரோஜாப்பூ இதழ் அடுக்கில் அமைந்துள்ளன. இதில் இரண்டு வகையான இலைகள் கரண்டி வடிவத்தில் இருக்கும். மற்றொரு வகை இலை பூச்சியைப் பிடிக்கும் பொறியாக செயல்படுகிறது. பூச்சியைப் பிடிக்கும் குழாய் வடிவ இலைகள் நேரடியாக மட்டத் தண்டு கிழங்கோடு இணைந்து இருக்கும். இது நீரின் கீழே தொங்கி கொண்டு இருக்கும். இந்த இலைகள் மிகச் சிறியதாகு 1 செ.மீ. நீளம் மட்டுமே உடையது. இதன் அடிப்பகுதியில் சிறிய காம்பு கெட்டியாக இருக்கும். இதன் மையப் பகுதி ஊதிப்போய் பை போல் இருக்கும். இதன் மேல் பகுதி இரண்டாக பிரிந்து கை போல் காணப்படும். இந்தக் குழாய் வடிவ சாடி மேல் நாடுகளில் ஈல் (விலாங்கு மீன்) என்ற ஒரு வகை மீனைப் பிடிக்க பயன்படும் பொறி போலிருக்கும். இந்த இலைகள் நண்டின் முன் பகுதியில் நீட்டிக்கொண்டிருக்கும் கொடுக்குபோல் உள்ளது. இந்த கைகள் சுருள்போல் முறுக்கிக் கொண்டு இருக்கும். இந்த கைகளின் மேல் பகுதியில் மிகச்சிறிய துவாரங்கள் இருக்கும்.
# கொடுக்குச் செடி ஜென்லிசியா

### பூச்சிகளை செரித்தல்

குழாயின் மேல்பகுதியில் பல சுரப்பிகள் உள்ளன. இதில் தேன் போன்ற ஒட்டக்கூடிய திரவம் சுரக்கிறது. பையின் உள்பகுதியில் பல முடிகள் கீழ்நோக்கி வளைந்து இருக்கும். இதற்கு கீழே பூச்சிகளை செரிக்கக் கூடிய சீரண சுரப்பிகள் உள்ளன. துவாரத்தின் வழியாக உள்ளே செல்கின்ற பூச்சிகள் பையின் அடியில் உள்ள சீரண சுரப்பிகளால் சுரக்கப்படும் செரிப்பு நீரால் செரிக்கப்படுகிறது.
# கொடுக்குச் செடி ஜென்லிசியா

### காணப்படும் பகுதிகள்

பெரும்பாலான செடிகள் பிரேசில் நாட்டில் வளர்கிறது. மற்றவை தென் அமெரிக்காவில் வளர்கிறது. இவற்றில் பெரும்பாலான செடிகள்
சதுப்புகளிலும், நீர் ஆழமில்லாத பகுதிகளில் வளர்கிறது  
=
# மின்கடத்தம்

மின்னோட்டம் என்பது மின்னூற்றுக்குக் குறுக்கே இணைக்கப்படும் பொருட்களிலுள்ள கட்டறு எதிர்மங்களின் கடப்பு மேனி. இவ்வாறு பொருட்கள் அவ்வவற்றின் கட்டறு எதிர்மங்களைக் கடத்து தன்மையை அவ்வப்பொருளின் கடத்தம் என்கிறோம். தூய பொன்மங்கள் அனைத்தும் கடத்திகளே. அவற்றில் ஏராளமான கட்டறு எதிர்மங்கள் காணப்படுகின்றன.மிகச்சிறு மின்னழுத்தநிலை வேறுபாடு கொண்ட மின்னூற்றுக்குக் குறுக்கே இத்தகைய பொன்மங்களில் ஏதாவது ஒன்றை இணைத்தாலும் மிகப்பெரிய அளவில் மின்னோட்டம் நிகழும். ஆயினும் மின்னமைப்புகளில் இவ்வளவு மின்னோட்டம் தேவை படுவது இல்லை. மேலும், மின்னோட்டத்தின் அளவை நாம் விரும்பிய அளவிற்குக் கட்டுப்படுத்தவேண்டிய தேவையும் உள்ளது. பொன்மச் சேர்வைகளில் தூயபொன்களில் உள்ளதைவிட மிகக்குறைந்த அளவு கட்டறு எதிர்மங்கள் உள்ளதால் இவற்றின் கடத்துதன்மை தூயபொன்களின் கடத்துதன்மையைவிடக் குறைவாக இருக்கும். அதனால் இத்தகைய பொன்மச் சேர்வைகளை மின்னூற்றுக்குக் குறுக்கே இணைத்தால் மின்னோட்டம் குறைந்த அளவிலேயே நிகழும். அதனால் மின்னமைப்புகளில் தூய பொன்மங்களை இணைப்புகளுக்கும் பொன்மச் சேர்வைகளை மின்னோட்டத்தின் அளவைக் கட்டுப்படுத்தவும் பயன்படும். பொருளின் தன்மை, பொருளின் குறுக்குப் பரப்பளவு, பொருளின் நீளம் ஆகியவற்றைப் பொறுத்து பொருள்களின் கடத்தம் மாறுபடுகிறது.
# மின்கடத்தம்

## கடத்திப்பொருளின் தன்மை

கடத்தியின் பொருளுக்கு ஏற்ப அதிலுள்ள கட்டறு எதிர்மங்களின் எண்ணிக்கை இருக்கும். ஒரு பரப்பு மீட்டர் குறுக்களவும் ஒரு மீட்டர் நீளமும் உள்ள ஒரு கடத்தியில் உள்ள கட்டறு எதிர்மங்களின் எண்ணிக்கையை அடிப்படையாகக் கொள்கிறோம். இதனைப் பொருளின் கடத்துமை என்கிறோம். ஒரு கடத்தியின் கடத்தம் அக்கடத்தப்பொருளின் கடத்துமைக்கு நேர்ப் பொருத்ததில் இருக்கும்.
# மின்கடத்தம்

## கடத்திப் பொருளின் குறுக்குப்பரப்பளவு

கடத்திப் பொருளின் குறுக்குப்பரப்பளவு மிகுந்தால் கட்டறு எதிர்மங்களின் எண்ணிக்கை மிகுவதும் குறுக்குப் பரப்பளவு குறைந்தால் கட்டறு எதிர்மங்களின் எண்ணிக்கை குறைவதும் இயல்பு. கடத்தியின் கடத்தம் அக்கடத்திப் பொருளின் குறுக்குப் பரப்பளவிற்கு நேர் பொருத்தத்தில் இருக்கும்.
# மின்கடத்தம்

## கடத்திப் பொருளின் நீளம்

கடத்திப் பொருளின் நீளம் மிகுந்தால் கட்டறு எதிர்மங்களின் எண்ணிக்கை மிகுவதும் நீளம் குறைந்தால் கட்டறு எதிர்மங்களின் எண்ணிக்கை குறைவதும் இயல்பு. மின்னோட்டத்திற்குக் காரணமாக அமைவது கட்டறு எதிர்மங்களின் ஓட்டமே. இந்தக் கட்டறு எதிர்மங்களின் ஓட்டத்திற்குக் காரணமாய் அமைவது மின்னூற்றின் மின்னழுத்தநிலை வேறுபாட்டால் தோன்றும் விசையே. கடத்திப் பொருளின் நீளம் மிகுந்தால் இந்தக் கட்டறு எதிர்மங்களுக்கும் மின்னழுத்தநிலை வேறுபாட்டால் தோன்றும் விசைக்கும் உள்ள சராசரி தொலைவு குறைந்து விடும். நீளம் குறைந்தால் அதன் சராசரி தொலைவு அதிகரித்துவிடும். எனவே கடத்திப் பொருளின் நீளம் மிகுந்தால் மின்னோட்டம் குறைவதும் நீளம் குறைந்தால் மின்னோட்டம் மிகுவதும் நிகழ்கின்றன. கடத்தியின் கடத்தம் அக்கடத்திப் பொருளின் நீளத்திற்கு எதிர் பொருத்தத்தில் இருக்கும்.
# ஞானப்பிரகாச சுவாமிகள்

**ஞானப்பிரகாச சுவாமிகள்** 16-ஆம் நூற்றாண்டில் வாழ்ந்த புலவர். யாழ்ப்பாணம், திருநெல்வேலியைச் சேர்ந்தவர். சிதம்பரத்தில் வாந்தவர். சமற்கிருதத்திலும், தமிழிலும் பெரும் புலமை பெற்றவர். பல நூல்களை எழுதியுள்ளார். யாழ்ப்பாணம் ஆறுமுக நாவலர் இவரது மரபில் பிறந்தவர் ஆவார்.  
போர்த்துக்கீசர் ஆட்சிக் காலத்தில் யாழ்ப்பாணத்தவர்கள் ஒவ்வொருவரும் போர்த்துக்கீச ஆட்சியாளருக்கு ஒவ்வொரு நாளும், ஒரு பசுவைக் கொடுக்க வேண்டும் என்று வற்புறுத்தப்பட்டனர். "பசுவைக் கொல்லுதலால் தமக்குப் பாவம் வந்தெய்தும்" எனப் பயந்து இரவோடிரவாக யாழ்ப்பாணத்தில் இருந்து புறப்பட்டு சிதம்பரத்துக்குச் சென்றார். அங்கு சிறிது காலம் தங்கிய பின்னர், வங்காளம் (கௌட தேசம்) சென்றார். அங்கு வடமொழி பயின்ற பின் தமிழகம் திரும்பி வந்து திருவண்ணாமலை ஆதீனத்தில் சந்நியாசம் பெற்றார்.  
திருவண்ணாமலையில் இருந்து பின்னர் சிதம்பரம் வந்தார். இங்கு அவர் பௌஷ்கர ஆகம விருத்தி, சிவஞானபோத விருத்தி ஆகிய நூல்களுக்கு உரை எழுதினார். சித்தாந்த சிகாமணி, பிரமாண தீபிகை, பிரசாத தீபிகை, அஞ்ஞான விவேசனம், சிவயோகசாரம், சிவயோக ரத்னம், சிவாகமாதி மாகான்மிய சங்கிரகம் போன்ற நூல்களை சமற்கிருதத்திலும், சிவஞான சித்தியார் உரை என்ற நூலைத் தமிழிலும் எழுதினார்.  
ஞானப்பிரகாச சுவாமிகள் சிதம்பரத்தில் *ஞானப்பிரகாசம்* என்னும் குளத்தினை வெட்டிக் கட்டுவித்தார். சிதம்பரத்திலேயே இவர் காலமானார்.
# நுண்ணுயிர்கட்டு-அணுகத்தக்க கார்போவைதரேட்டுகள்

**நுண்ணுயிர்கட்டு-அணுகத்தக்க கார்போவைதரேட்டுகள்** (*Microbiota-accessible carbohydrates*, MACs) எனப்படுபவை ஓம்புயிரிகளின் வளர்சிதை மாற்றத்தால் ஏற்படக்கூடிய சமிபாட்டை எதிர்க்கக் கூடிய கார்போவைதரேட்டுகள் ஆகும். ஆனால் இவை குடலில் உள்ள நுண்ணுயிரிகள் வளர உதவி செய்யும் உணவுத் துகள்களாகும். மேலும் இவை வளர் சிதை மாற்றம் அடைந்து பயன் தரக்கூடிய சேர்மங்களாகிய சிறு வலை கொழுப்பு அமிலங்கள் உருவாக உதவி புரிகிறது. *நுண்ணுயிர்கட்டு-அணுகத்தக்க* எனும் பதம் இந்த கார்போவைதரேட்டுகளின் வளர்சிதை உருமாற்ற பணியை ஆராய்வதற்கான ஒரு கருத்து உருவை கொடுத்துள்ளது. இங்கு உருமாற்ற பணி என்பது ஒரு குறிப்பிட்ட உணவு அல்லது கார்போவைதரேட்டு ஓம்புயிரியின் நுண்ணுயிர்த் தொகுதிக்கு பணி செய்ய கொடுக்கும் பங்களிப்பாகும்.
# பெரினிசு ஆபாட்

**பெரினிசு ஆபாட்** (*Berenice Abbott*; சூலை 17, 1898 – திசம்பர் , 1991) என்பவர் அமெரிக்கப் பெண் நிழற்படக் கலைஞர் ஆவார். நியூயார்க்கில் உள்ள சிற்பங்கள், 1930 களின் நகர வடிவமைப்பு மற்றும் 1940-60 காலகட்டத்தில் நிகழ்ந்த அறிவியல் நிகழ்வுகள் ஆகியவற்றின் நிழற்படங்கள் இவருடைய படைப்புகள் ஆகும்.
# பெரினிசு ஆபாட்

## வாழ்க்கைக் குறிப்புகள்

ஓகியோவில் சுப்ரிங்பீல்ட் என்ற ஊரில் பிறந்தார். ஓகியோ மாநில பல்கலைக் கழகத்தில் பயின்றபோதிலும் படிப்பைத் தொடராமல் இடையிலேயே படிப்பை விட்டு விட்டார். சிற்பம் மற்றும் ஓவியம் கற்பதற்காக ஓகியோவிலிருந்து நியூயார்க்கு வந்தார். மாடலாக மாறிய இவர் சர்ரியலிச ஓவியரும் நவீன ஒளிப்படக் கலைஞருமான மெனரேவுக்கு மாடலாக இருந்தார்.  
நியூயார்க்கு நகர கட்டடங்களையும் நகர்ப்புற வடிவமைப்பையும் தமது புகைப் படக் கருவியில் பதிவு செய்தார். பட நிலையம் ஒன்றைத் தொடங்கினார். எழுத்தாளர்கள், கலைஞர்கள், பணக்காரர்கள் போன்றோரைப் படம்பிடித்தார்.புகழ் பெற்ற எழுத்தாளர் ஜேம்ஸ் ஜோய்ஸ் இன் படம் இவரது படைப்புகளில் புகழ் பெற்ற ஒன்று ஆகும்.  
ஆபாட் 1925 முதல் 1929 வரை பாரிசு நகரில் மே ரே என்ற நிழற்படக் கலைஞரிடம் உதவியாளராகப் பணி புரிந்தார். 1926 இல் தமது நிழற்படங்கள் கண்காட்சியை முதன்முதலாகத் தனியாக பாரிசில் நடத்தினார். அந்தக் காலத்துப் பெரிய கலைஞர்களின் படங்கள் அந்தக் கண்காட்சியில் இடம் பெற்றன.  
மேயினில் 1950 பிற்பகுதியில் ஒரு வீட்டை வாங்கினார். அங்கேயே நிலையாகத் தங்கினார். அங்கு பல இடங்களைப் பதிவு செய்து, நிழற்படத் தொகுப்பை நூலாக்கி வெளியிட்டார். இவர் திருமணம் செய்துகொள்ளவில்லை. 2000 ஆம் ஆண்டில் பன்னாட்டுப் புகழ் பெற்ற நிழற்படக்காரர்கள் வரிசையில் இவர் இடம் பெற்றார்.
# சித்தியால அயிலம்மா

**சித்தியால அயிலம்மா** அல்லது **சாக்கிலி அயிலம்மா** (ஆங்கிலம்: Chityala Ailamma, தெலுங்கு: చకళి అనామ; 1919- 1985) என்பவர் இந்திய வீராங்கனை ஆவார். இவர் தெலுங்கானா புரட்சியின்போது நில உடைமையாளர் விசுணூர் தேசுமுக் என்கிற சமீன்தார் ராமச்சந்திர ரெட்டிக்கு எதிராகப் போர்க் கோடி உயர்த்திய மற்றும் துப்பாக்கி ஏந்தி போராடிய முதல் பெண்மணி ஆவார்.
# சித்தியால அயிலம்மா

## வாழ்க்கைக் குறிப்புகள்

இந்தியா, தெலுங்கானா மாநிலத்தில், வாரங்கல் மாவட்டத்தில் உள்ள கிருட்டிணாப்புரம் என்ற சிற்றூரில் பிறந்த சித்தியால அயிலம்மா ஆந்திர மகாசபையிலும் பொதுவுடைமைக் கட்சியிலும் இணைந்தார். நிசாம் அரசுக்கு எதிராகச் செயல்பட்டார். பெரும் நிலங்களுக்குச் சொந்தக்காரர்களையும் அவர்கள் செய்த வல்லாண்மைச் செயல்களையும் எதிர்த்துச் செயல்பட்டார். இவருக்குச் சொந்தமாக இருந்த 4 ஏக்கரா நிலத்தை ராமச்சந்திர ரெட்டி என்ற சமீந்தார் பிடுங்க முயன்றபோது அவரை எதிர்த்து வென்றார். இவருடைய துணிச்சல் மிக்க செயல் பிற விவசாயிகளையும் விழிப்படையச் செய்தது.
# சித்தியால அயிலம்மா

## இதையும் காண்க

- தெலுங்கானாப் போரில் தீரமிகு பெண்கள்
# கவனம்

**கவனம் **(Attention) என்பது ஒரு தகவல் அல்லது கூறின் தனித்த பகுதியின் மீதான தெரிந்தெடுக்கப்பட்ட நடத்தை மற்றும் அறிதிறன் சார்ந்த செறிவு நிறைந்த ஒரு செயல்முறை ஆகும். இது அகவயத் தன்மை அல்லது புறவயத் தன்மை உடையதாகவும் கவனம் செலுத்தப்படக் கூடிய பொருளைத் தவிர சுற்றியுள்ள தெரிந்து கொள்ளக்கூடிய பொருட்கள் அல்லது கூறுகளைப் புறக்கணித்து கவனம் செலுத்தக் கூடிய பொருளின் மீது மட்டும் அதிகமான சிந்தனையைக் கொண்டிருக்கலாம். இது ஒரே சமயத்தில் தோன்றும் பல விதமான பொருட்கள் அல்லது தொடர் எண்ணங்களில் ஒன்றை மட்டும் தெளிவான மற்றும் விளக்கமான வடிவத்தை மனம் எடுத்துக் கொள்வதாகும். தொலை நோக்குதல், நனவின் செறிவு அதன் சாராம்சம். கவனம் என்பது வரையறுக்கப்பட்ட செயலாக்க வளங்களின் ஒதுக்கீடு எனவும் குறிக்கப்படுகிறது.  
கவனம் என்பது கல்வி, உளவியல், நரம்பணுவியல், அறிவாற்றல் நரம்பு விஞ்ஞானம், மற்றும் நரம்புசார் உளவியல் ஆகிய புலங்களில் மிகவும் ஆய்வுக்குரிய களமாக உள்ளது. செயல்மிகு ஆய்வுகளின் களங்கள், கவனத்தை உருவாக்கும் புலனுணர்வு சார் குறிப்புகள் மற்றும் குறியீடுளின் மூலங்கள் மற்றும் பண்புகளை சரி செய்து அமைப்பதில் புலனுணர்வு நரம்பணுக்களில் தோன்றும் குறியீடுகள் மற்றும் செயல்படு நினைவாற்றல், விழிப்பு நிலை போன்ற இதர நடத்தை சார் அறிதிறன் செயல்முறைகள் மற்றும் கவனம் இவற்றுக்கிடையேயான தொடர்பு ஆகியவற்றின் மீதான ஆய்வுகளில் ஈடுபட்டு வருகின்றன. ஒப்பீட்டளவில் தற்காலத்திய ஆராய்ச்சிக் குழுக்கள், நரம்புசார் உளவியலுக்கு முந்தைய ஆராய்ச்சியை விரிவுபடுத்துகிறது, அதாவது, புறவழி மூளைக் காயம் மற்றும் கவனத்தின் மீதான அதன் விளைவுகள் தொடர்பான நோய்களுக்கான அறிகுறிகளைக் குறித்து ஆய்வுகளில் ஈடுபடுகின்றன. கலாச்சார மாற்றங்களுடனும் கவனமானது வேறுபடுகிறது.  
கவனம் மற்றும் நனவு நிலை இவற்றுக்கிடையேயான தொடர்பானது மிகவும் சிக்கலானதாகும். உறவுகளானது, அவை நீண்டகால தத்துவார்த்த ஆய்வுக்கு உத்தரவாதம் அளித்துள்ளன. மனநலம் மற்றும் நனவு நிலையின் ஒழுங்கின்மை முதல் செயற்கை நுண்ணறிவு வரை கவனத்தின் தாக்கத்தைக் கொண்டிருப்பதால் அதன் ஆராய்ச்சி மற்றும் மேம்பாட்டுக்கான களங்கள் இருப்பதால் பழங்காலத்திலிருந்து இன்று வரை தொடர்ந்து முக்கியத்துவம் வாய்ந்ததாக உள்ளது.
# கவனம்

## நவீன வரையறை மற்றும் ஆய்வுகள்

உளவியல் என்பது அறிவியல் புலத்தின் ஒரு பிரிவாக அறியப்படும் வரை கவனம் என்பது தத்துவவியல் களத்திலேயே படிக்கப்பட்டு வந்தது. இதன் காரணமாக, கவனம் தொடர்பான பல கண்டு பிடிப்புகள் தத்துவவியலாளர்களாலேயே மேற்கொள்ளப்பட்டுள்ளன. உளவியலறிஞர் சான் வாட்சன் என்பார் சுவான் லூயிசு விவேசுவை நவீன உளவியலின் தந்தை எனக் குறிப்பிடுகிறார். சுவான் லூயிசு விவேசு ஆன்மா மற்றும் வாழ்க்கை என்ற பொருள்படும் ”டி அனிமா எட் விடா” என்ற நுாலை எழுதியுள்ள காரணத்தால் அவரை சான் வாட்சன் இவ்வாறு சிறப்பு செய்கிறார். இந்த நுாலில் விவேசு அனுபவ ஆய்வின் முக்கியத்துவத்தை முதன் முதலில் அங்கீகரித்தவராகிறார். விவேசு “நினைவு“ தொடர்பான தனது ஆய்வில் துாண்டல்களுக்கு மிக நெருக்கமாக உள்ள அல்லது துாண்டல்களுக்கு மிக அதிகமாக துலங்கலை வெளிப்படுத்தக் கூடிய நபர்கள் பொருட்கள் அல்லது தகவல்களை மிக அதிக காலத்திற்கு நினைவில் வைத்துக் கொள்வார்கள் எனக் கூறியுள்ளார்.
# மோசின் ரசா

**மோசின் ரசா** என அழைக்கப்படும் சையத் மோசின் ரசா நாக்வி (, 15 சனவரி 1968) என்பவர் உத்தரப் பிரதேசத்தைச் சேர்ந்த ஓர் அரசியல்வாதி ஆவார். இவர் உத்தரப் பிரதேச சட்டமன்ற மேலவை உறுப்பினர் ஆவார். இவர் பாரதிய சனதா கட்சியின் உத்தரப் பிரதேச மாநில அமைச்சரவையில் அமைச்சராக இருக்கிறார். இசுலாம் மதத்தைச் சேர்ந்த உத்தரப் பிரதேச அமைச்சர் இவர் ஒருவரே ஆவார்.
# மோசின் ரசா

## வாழ்க்கைக் குறிப்புகள்

உத்தரப்பிரதேசத் தலைநகர் லக்னோவில் மோசின் ரசா பிறந்தார். இவர் பெரும் நிலஉடைமையாளர் பரம்பரையில், சியா முசுலீம் குடும்பத்தில் பிறந்தார். இவருடைய முன்னோர்கள் சபிபுர் என்ற ஊரைச் சேர்ந்தவர்கள்.
மட்டைப் பந்தாட்டத்தில் ஆர்வம் உள்ளவர். ரஞ்சி டிராபி போட்டியில் உத்தரப் பிரதேசம் சார்பாக விளையாண்டார். திரைப்படத் தொழில், தொலைக்காட்சித் தொடரில் நடித்தல், மாடெல்லிங் செய்தல் போன்றவற்றில் ஈடுபட்டார். நீம் கா பேட் என்ற இவர் நடித்த நாடகம் தூர்தர்சன் தொலைக்காட்சியில் ஒளிபரப்பானது. 1995 ஆம் ஆண்டில் 'லக்னோ இளவரசர்' என்ற பட்டத்தைப் பெற்றார்.
# மோசின் ரசா

## அரசியல் பணிகள்

1999 ஆம் ஆண்டில் மோசின் ரசா காங்கிரசுக் கட்சியின் விளையாட்டுப் பிரிவின் தலைவராக ஆனார். சில உள் பிரச்சினைகளால் விலகினார். 2010 இல் சபீபுர் விகாஸ் மஞ்சு என்ற ஓர் அமைப்பைத் தொடங்கினார். அரசியலில் ஈடுபாட்டுடன் இயங்கினார். 2014 இல் மக்களவைத் தேர்தலுக்கு முன்பாக பாரதிய சனதா கட்சியில் இணைந்தார். 2016 ஆம் ஆண்டில் பா.ச.க. வின் செய்தித் தொடர்பாளர் என்ற பொறுப்பை ஏற்றார்.  
2017 ஆம் ஆண்டில் உத்தரப் பிரதேச சட்டமன்றத் தேர்தலில் பா.ச.க. வென்று யோகி ஆதித்தியநாத் முதலமைச்சர் ஆனார். ஆனால் இந்தத் தேர்தலில் பா.ச.க.சார்பாக இசுலாமிய வேட்பாளரை நியமிக்கவில்லை. இருப்பினும் மோசின் ரசா உத்தரப் பிரதேச அமைச்சரவையில் சிறுபான்மையினர் நலத்துறை அமைச்சராக நியமிக்கப்பட்டார்.
# ம. நடராசன்

**மருதப்பன் நடராசன்** (23 அக்டோபர் 1943 – 20 மார்ச்சு 2018) என்பவர் புதிய பார்வை இதழின் ஆசிரியரும், அரசியல்வாதியும் ஆவார். இவர் மனைவி வி. கே. சசிகலா ஆவார். 1967ஆம் ஆண்டு மாணவப் பருவத்தில் இந்தி எதிர்ப்புப் போராட்டங்களில் பங்கேற்றார். பிறகு திமுகவில் இணைந்தார். தெற்கு ஆற்காடு மாவட்டத்தில் மக்கள் தொடர்பு அதிகாரியாகப் பணியாற்றினார். ஜெயலலிதா-சசிகலா நட்பு உருவாக அடிப்படைக் காரணம் இவர்தான். அன்றைய கடலூர் மாவட்ட ஆட்சியர் சந்திரலேகாவின் உற்ற நண்பராக இருந்தார்.
# ம. நடராசன்

## பிறப்பும் படிப்பும்

நடராசன் தஞ்சாவூரில் இருந்து 3 கிலோமீட்டர் தொலைவில் உள்ள விளார் என்ற ஊரில் மருதப்பன் மண்ணையார்-மாரியம்மாள் தம்பதியருக்கு மகனாகப் பிறந்தார். இவருக்கு ராமசந்திரன், பழநிவேல் என்ற இரண்டு தம்பிகள் உள்ளனர். தனது பள்ளிப் படிப்பை தஞ்சை தூய அந்தோணியார் பள்ளியிலும், இளங்கலைப் படிப்பை தஞ்சை மன்னர் சரபோசிக் கல்லூரியிலும், முதுகலைப் படிப்பை சிதம்பரம் அண்ணாமலை பல்கலைக்கழகத்திலும் முடித்தார்.
# ம. நடராசன்

## அரசியல் பணிகள்

- இவரது முதல் அரசியல் களப்பணியானது. 1965 இல் இந்தி எதிர்ப்பு போராட்டதில் கல்லூரி மாணவராக இருந்தபோது தன்னை ஈடுபடுத்திக் கொண்டார்.
- இந்தி எதிர்ப்புப் போராட்டத்தில் அன்றைய திமுகவை சேர்ந்த எல். கணேசன் அவர்களின் வழிகாட்டுதலில் மாணவர்களை ஒருங்கிணைக்கும் பொறுப்பை ஏற்று செயல்படுத்தினார்.
- இந்தி எதிர்ப்புப் போராட்டத்தில் கலந்து கொண்ட பல போராளிகளுக்கு திமுக ஆட்சிக்கு வந்த 1967 இல் முதல்வர் அண்ணாதுரை தலைமையில் அனைவருக்கும் அரசுப் பணிகள் வழங்கப்பட்ட நிலையில் நடராசனுக்கும் அரசு வேலை வழங்கப்பட்டது. 1970க்கு காலகட்டத்தில் திமுக ஆட்சியில் முதல்வர் மு. கருணாநிதியால் நடராசனுக்கு மக்கள் தொடர்பு அதிகாரியாக பணி உயர்வு வழங்கப்பட்டது.
- அதே காலகட்டத்தில் அன்றைய தமிழக முதல்வர் மு. கருணாநிதி தலைமையில் **நடராசன்–சசிகலா** சுயமரியாதை திருமணமாக நடைபெற்றது.
- 1975–1977 காலகட்டத்தில் திமுகவில் முதல்வர் மு. கருணாநிதி தலைமையில் அன்றைய இந்தியப் பிரதமர் இந்திரா காந்தி கொண்டு வந்த நெருக்கடி நிலையை எதிர்த்து போராடியதால் அவரது அரசு வேலை பறிக்கப்பட்டது.
- பின்பு 1980 நாடாளுமன்றத் தேர்தலில் நெருக்கடி நிலை போராட்டத்திற்கு காரணமாக இருந்த இந்திரா காந்தி தலைமையிலான காங்கிரசுடன் திமுக–காங்கிரசு கூட்டணி சேர்ந்ததால் அதனை எதிர்த்து நாவலர் நெடுஞ்செழியன் தலைமையில் பலரும் திமுகவிலிருந்து வெளியேறி அன்றைய முதல்வர் எம். ஜி. ஆர் தலைமையிலான அதிமுகவில் இணைந்த போது ம.நடராசனும் நாவலர் வழியில் அதிமுகவில் இணைந்து கொண்டார்.
- அதன் பிறகு முன்பு இழந்த மக்கள் தொடர்பு அதிகாரி அரசுப் பணியை பல சட்டப்போராட்டங்கள் நடத்தி மீண்டும் அவ்வேலையை 1982 ஆம் ஆண்டு பெற்றார்.
- பின்பு நடராசன் "மக்கள் தொடர்பு அதிகாரி"யாக கடலூர் மாவட்ட ஆட்சியராக இருந்த சந்திரலேகாவிடம் இருந்த போது தான் செயலலிதாவிடம் அறிமுகம் கிடைத்தது.
- அந்த சந்திப்பிற்கு பிறகே நடராசனின் மனைவி சசிகலா–செயலலிதா நட்புறவு மேம்பட்டு தோழியானார்கள்.
- 1989 சட்டமன்றத் தேர்தலில் போடிநாயக்கனூர் தொகுதியிலிருந்து தேர்ந்தெடுக்கப்பட்ட ஜெயலலிதா, சட்டமன்றத்தில் எதிர்க்கட்சித் தலைவர் ஆனார்.
- அவர் மீதும் அவருக்குத் துணையாக இருந்த நடராசன் மீதும் தொடக்கப்பட்ட வழக்கு ஒன்றிற்காக நடராசன் வீட்டில் மேற்கொள்ளப்பட்ட சோதனையில் ஜெயலலிதாவின் சட்டமன்ற உறுப்பினர் பதவி விலகல் கடிதம் கிடைத்தது.
# ம. நடராசன்

## ஈழ ஆதரவு

பின்பு புதிய பார்வை என்ற இதழைத் தொடங்கினார். ஈழத் தமிழர்களின் படுகொலைகளையும் பட்ட அவலங்களையும் நினைவுகூரும் வகையில் விளாரில் முள்ளிவாய்க்கால் நினைவு முற்றம் என்னும் பெரிய கூடத்தை நிறுவினார். ஒவ்வொரு ஆண்டும் தஞ்சையில் கலை இலக்கிய விழாவை பொங்கல் விழாவின் போது நடத்தி வந்தார். ஈழப்போர் பற்றிய ஒரு நூலை எழுதினார்.
# ம. நடராசன்

## மறைவு

பல மாதங்களாக உடல் நலம் பாதிக்கப்பட்டிருந்த நடராஜன் 2018 மார்ச் 20 அன்று (செவ்வாய்க்கிழமை) அதிகாலையில் சென்னை குளோபல் மருத்துவமனையில் உயிரிழந்தார்.
# எட்வினா மவுண்ட்பேட்டன்

**எட்வினா மவுண்ட்பேட்டன்** (Edwina Cynthia Annette Mountbatten, Countess Mountbatten of Burma née Ashley; 28 நவம்பர் 1901 – 21 பிப்பிரவரி 1960) என்பவர் மவுண்ட்பேட்டன் பிரபுவின் மனைவி ஆவார். மவுண்ட்பேட்டன் பிரபு இந்தியாவின் வைசிராயாகப் பதவி வகித்த காலத்தில் எட்வினா வைசிராயினியாக இந்தியாவில் வாழ்ந்து வந்தார்.
# எட்வினா மவுண்ட்பேட்டன்

## வாழ்க்கைக் குறிப்புகள்

### திருமணம்

எட்வினாவின் தந்தை அரசியல்வாதியும், நாடாளுமன்ற உறுப்பினரும், பெரும் செல்வந்தருமான  வில்ப்ரெட் வில்லியம் ஆஸ்லி ஆவார். இவருடைய மூதாதையர் பிரபுக்கள் வழியினர் ஆவர்.
எட்வீனா 1920 இல் லூயி மவுண்ட்பேட்டனைச் சந்தித்தார். இவர்களுடைய திருமணம் 1922 சூலை 18 இல் நடந்தது. திருமணத்தில் 8000 பேர் கலந்து கொண்டார்கள். பல அரசக் குடும்பங்கள் இத் திருமணத்தில் கலந்து கொண்டன.
# எட்வினா மவுண்ட்பேட்டன்

## வாழ்க்கைக் குறிப்புகள்

### இந்தியாவில்

இந்திய விடுதலை பெற்ற காலகட்டத்திலும், இந்தியா பாக்கிசுத்தான் பிரிவினையின் போதும் எட்வினாவின் பங்களிப்புகள் வரலாற்றில் குறிக்கத்தக்கன.
இரண்டாம் உலகப்போர் நிகழ்ந்தபோது, போரினால் பாதிக்கப்பட்டோருக்குத் தம்மால் ஆன உதவிகளைச்  செய்ய வேண்டும் என எண்ணினார். 1942 இல் செயின்ட் ஜான் ஆம்புலன்ஸ் பிரிகட் மேற்பார்வையாளராக அமர்த்தப்பட்டார். 1945 இல் தி கிழக்கு ஆசியாவில் போர்க் கைதிகளின் மறு வாழ்வு பணிகளுக்கு உதவி செய்தார். 1943 இல் சிபிஈ என்ற விருதும் 1946 இல் ராயல் விக்டோரியன் ஆர்தர் விருதும் இவருக்கு வழங்கப்பட்டது. அமெரிக்கன் செஞ்சிலுவைப் பதக்கமும் இவருக்குக் கிடைத்தது.
# சேர் அமி (புறா)

**சேர் அமி** (**Cher Ami** (பிரெஞ்சு மொழியில் "பிரியமான நண்பன்", என்று பொருள்) என்பது ஒரு வீட்டுப் புறா இனத்தைச் சேர்ந்த ஒரு பெண் புறா ஆகும். இது முதலாம் உலகப்போ போரின்போது பிரிட்டன் புறா ரசிகர்களால் பிரஞ்சுக்கு எதிராக போரிட்டுவந்த அமேரிக்க இராணுவத்தின் தகவல் பிரிவுக்கு அன்பளிப்பாக அளிக்கப்பட்டது. பின்னர் அமேரிக்க புறாப்பயிற்சியாளர்களால் இதற்கு பயிற்சி அளிக்கப்பட்டது. இப்புறா 1918 அக்டோபரில் நடந்த அரகோன் போரில் 77 வது படைப் பிரிவின் காயமுற்ற 200 படை வீரர்களை காப்பாற்ற உதவியது.
# சேர் அமி (புறா)

## முதல் உலகப்போர் பணியில்

1918 அக்டோபர் 3 இல், மேஜர் சார்லஸ் வைட் விட்லெசி மற்றும் 500 க்கும் மேற்பட்ட படை வீரர்கள் உணவு அல்லது வெடிமருந்து இல்லாமல் எதிரிப் படைகளுக்கு பின்னால் உள்ள மலை பக்கத்தில் சிக்கித் தவித்தனர். அவர்கள் தங்கள் இருப்பிடத்தை அறியாத நட்பு துருப்புகளிலிருந்து உதவிபெற விரும்பினர். இந்நிலையில் இவர்களின் படை ஜேர்மனியர்களால் சூழப்பட்டது, முதல் நாளில் பலர் கொல்லப்பட்டும், காயமடைந்தனர். இரண்டாவது நாளன்று, 190 க்கும் மேற்பட்டவர்கள் உயிருடன் எஞ்சி இருந்தனர். மேஜர் விட்லேசி புறாவில் செய்திகளை அனுப்பினார். முதல் செய்தியான, "பலர் காயமுற்றுள்ளனர், நாங்கள் வெளியேற்ற முடியாத நிலையில் உள்ளோம்." என்ற செய்தியைச் சுமந்து சென்ற புறா எதிரிகளால் சுட்டுக் கொல்லப்பட்டது. இரண்டாவதாக, "வீரர்கள் துன்பப்படுகிறார்கள், ஆதரவுப் படையை அனுப்ப முடியுமா?" என்ற செய்தியை சுமந்த இரண்டாவது புறாவும் சுட்டுக் கொல்லப்பட்டது. கடைசியில் மீதமிருந்த ஒரே ஒரு புறாவான "சேர் அமி"யின் இடது காலில் கிழ்கண்டவாறு ஒரு குட்டிக் குறிப்புடன் அனுப்பினர், செர் அமி செய்தியைச் சுமந்துவாறு தன் இருப்பிடத்துக்குச் செல்ல முயன்றபோது, ஜெர்மானியர்கள் அது புறப்படுவதைக் கண்டனர். அதை நோக்கி துப்பாக்கி தோட்டாக்கள் பறந்தன அந்த தோட்டாக்களுக்கு இடையில் புறா பறந்தபடி இருந்தது. சேர் ஆமி இறுதியில் சுட்டு வீழ்த்தப்பட்டது, ஆனால் அது சுதாரித்து மறுபடியும் பறந்து சென்றது. 194 பேரின் உயிர்களை காப்பாற்ற உதவும்விதமாக 25 நிமிடங்களில் 25 மைல் (40 கிமீ) தொலைவில் உள்ள பிரிவின் தலைமையகத்தின் மாடிக்கு வந்து சேர்ந்தது. இந்த பயணத்தில் செர் அமி, மார்பில் சுடப்பட்டு, இரத்தத்தால் மூடப்பட்டு ஒரு கண் பார்வை தெரியாத நிலையில், இரத்தம் வடிந்து தொங்கிய காலுடன் செய்தியைக் கொடுத்தது.  
இதனால் சேர் ஆமி 77 வது காலாட்படை பிரிவின் கதாயாகன் ஆனது. இராணுவ மருத்துவர்கள் சிகிச்சை அளித்து சேர் ஆர்மியைக் காப்பாற்றினர். ஆனால் அதனுடைய காலைக் காப்பாற்ற முடியாததால், அதற்கு ஒரு சிறிய மரக் காலை அணிவித்தனர். இதன்மூலம் இது பயணிக்கும் ஆற்றலைப் பெற்றது.
# சேர் அமி (புறா)

## விருதுகள்

அமெரிக்கா திரும்பிய பிறகு சேர் ஆமி சேவை திணைக்களத்தின் சின்னமாக மாறியது. அதன் வீர சேவைக்கு ஓக் இலைப் பதக்கம் க்ளஸ்டருடன் க்ரோக்ஸ் டி குர்ரே விருது வழங்கப்பட்டது. 1919 ஆம் ஆண்டு சூன் 13 அன்று நியூ ஜெர்ஸியிலுள்ள ஃபோர்ட் மான்மவுட்டில் இறந்தது.
# சேர் அமி (புறா)

## பிரசித்திபெற்ற பண்பாட்டில்

### புத்தகங்கள், கட்டுரைகள், சிறுகதைகள்

- *Cher Ami* by Marion Cothren
- *Cher Ami* a poem by Harry Webb Farrington
- *Finding the Lost Battalion - Beyond the rumors, myths and legends of America's famous WWI Epic* by Robert J. Laplander
- *Cher Ami* a short story by Heather Rounds
- *Viva Cuba Pigeon * a short story by Susannah Rodríguez Drissi
- *The Ruby Notebook* by Laura Resau
# சேர் அமி (புறா)

## பிரசித்திபெற்ற பண்பாட்டில்

### திரைப்படம்

- *The Lost Battalion*, a 2001 film featuring the story of Charles White Whittlesey's unit during the Meuse-Argonne Offensive.
- *Cher Ami... ¡y yo!*, a 2008 film directed by Miquel Pujol and produced by Accio Studios. Also known as *Flying Heroes* or *The Aviators*
- "Batched 2014 Film
- *Flying Home*, 2015 a romantic drama, starring Jamie Dornan features the story of Cher Ami's heroic feat.
# சேர் அமி (புறா)

## பிரசித்திபெற்ற பண்பாட்டில்

### தொலைக்காட்சி

- "White Collar" in Season 3 Episode 11, Cher Ami is mentioned by Caffrey while sending a message by carrier pigeon, referencing the saving of over 200 lives.
# சேர் அமி (புறா)

## பிரசித்திபெற்ற பண்பாட்டில்

### விளையாட்டுகள்

- The boardgame *Rivet Wars*, in its Second Wave expansion, features a hero by the name of Cher Ami who is renowned for his use of homing pigeons.
- The videogame Battlefield 1 features a codex entry which details Cher Ami's role as the savior of the Lost Battalion.